**Verde crud (temă pe acasă)**

*Bragagiu*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Cu tine m-am băgat în temă

Să mă audă, să aud,

Cu versuirea după schemă...

Să fie și un verde crud!

Dar printre versurile stoarse

Mi-am amintit cum în trecut

Scriam dictările prin clase

Să am o notă de trecut.

Iar comentarii uluite

„Cinstite” ca și-un scris de sus

M-au lămurit că mi-s pripite

Pornirile înspre discurs.

La început versul mă doare

Și-i sângerat nu e turnat,

Deci, scumpa mea învățătoare,

Examenul nu l-am luat.

Prea umilit de-atâțea genii

Ce-așa ușor „poezia” screm

Te las cu academicienii

Plec în tăcere... căci mă tem!

Victor Bragagiu